smcproject/ml-wiki-sentences huggingface dataset:
കേരളത്തിലും തമിഴ്‌നാട്ടിലും ഉള്ള ചില സമുദായങ്ങൾ കാതുകുത്ത് കല്ല്യാണം എന്ന പേരിൽ ആഘോഷപരമായാണ് കുട്ടികൾക്ക് കാത് കുത്തുന്ന ചടങ്ങ് നടത്തുന്നത്.
പുലയ സമുദായത്തിൽ സ്തീകൾക്കെന്ന പോലെ ആൺകുട്ടികൾക്കും കാത് കുത്ത് കല്ല്യാണം നടത്താറുണ്ട്.
ചിത്രശാല മേക്കാമോതിരം അവലംബം ആഭരണങ്ങൾ
മാല • വള • മോതിരം • കമ്മൽ • പാദസരം • നൂപുരം • കങ്കണം • കാപ്പ് • മൂക്കുത്തി • അലിക്കത്ത് തിരുത്തുക പുറത്തേക്കുള്ള കണ്ണികൾ Earrings എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എം.കെ. കമലം ഇംഗ്ലീഷ് വിലാസം https://ml.wikipedia.org/wiki/M.
K._Kamalam
മലയാളത്തിലെ ആദ്യ ശബ്ദചലച്ചിത്രമായ ബാലനിലെ നായികയായിരുന്നു എം.കെ. കമലം .
(മരണം: ഏപ്രിൽ 20 2010 ) ജീവിതരേഖ
കോട്ടയം ജില്ലയിലെ കുമരകം മങ്ങാട്ടുവീട്ടിൽ കൊച്ചപ്പപ്പണിക്കരുടെയും കാർത്ത്യായനിയുടെയും മകളായി ജനിച്ചു.
നാടക നടനും, നാടകകൃത്തുമായ അച്ഛന്റെ നാടകത്തിൽ ബാലതാരത്തെ കിട്ടാനില്ലാത്തതിനെത്തുടർന്നാണ്‌ കമലം നാടക രംഗത്ത് എത്തിച്ചേരുന്നത്.
അല്ലിറാണി എന്ന നാടകത്തിലാണ്‌ ആദ്യമായി അഭിനയിച്ചത് .
തുടർന്ന് സത്യവാൻ സാവിത്രി, പാരിജാത പുഷ്പാഹരണം, ഗായകൻ തുടങ്ങിയ നാടകങ്ങളിൽ അഭിനയിച്ചു.
കോട്ടയത്തെ ആര്യ ഗാനനടനസഭയുടെ വിചിത്ര വിജയം നാടകത്തിൽ അഭിനയിക്കുമ്പോഴാണ് ബാലനിൽ അഭിനയിക്കാൻ അവസരം കിട്ടുന്നത്.
ബാലനിലെ മൂന്നു ഗാനങ്ങൾ പാടിയതും കമലമായിരുന്നു .
തുടർന്ന് ഭൂതരായർ എന്ന ഒരു ചലച്ചിത്രത്തിൽ അഭിനയിച്ചെങ്കിലും അതു പുറത്തിറങ്ങിയില്ല .
പിന്നീറ്റ് തന്റെ 24 വയസ്സു മുതൽ 40 വയസ്സുവരെ ഒരു കാഥികയായിട്ടായിരുന്നു കമലം അറിയപ്പെട്ടത് .
ആദ്യം അരങ്ങിൽ അവതരിപ്പിച്ച കഥ ഉള്ളൂരിന്റെ മൃണാളിനി ആയിരുന്നു.
തുടർന്ന് വയലാറിന്റെ ആയിഷ , വള്ളത്തോളിന്റെ മഗ്ദലന മറിയം , എസ്.എൽ.പുരത്തിന്റെ മറക്കാത്ത മനുഷ്യൻ തുടങ്ങിയ രചനകൾ കഥാപ്രസംഗ രൂപത്തിൽ അവതരിപ്പിച്ചു .
2000-ൽ എം.പി. സുകുമാരൻ നായർ സം‌വിധാനം ചെയ്ത ശയനം ആണ്‌ അവസാനം അഭിനയിച്ച് പുറത്തിറങ്ങിയ ചലച്ചിത്രം .
2001-ൽ വിനോദ്കുമാർ സംവിധാനം ചെയ്ത ഒരു ഡയറിക്കുറിപ്പ് എന്ന ഡോക്യുമെന്ററിയിലും 2006-ൽ കെ.ജി. വിജയകുമാർ സംവിധാനം ചെയ്ത മൺസൂൺ എന്ന ചിത്രത്തിലും കമലം അഭിനയിച്ചിട്ടുണ്ട്.
പരേതനായ വി.കെ. ദാമോദരൻ വൈദ്യനാണ് കമലത്തിന്റെ ഭർത്താവ്.
മൂന്നു പെണ്മക്കളുണ്ട്.
അവലംബം 1 2 3 4 5 {{ cite news }} : Check date values in: | accessdate= ( help ) 1 2 {{ cite news }} : Check date values in: | accessdate= ( help ) ↑ {{ cite news }} : Check date values in: | accessdate= ( help )
എം.ഒ.ഐ.എൽ.
എം.ഒ.ഐ.എൽ. (നേരത്തെ മാംഗനീസ് ഓർ (ഇന്ത്യ) ലിമിറ്റഡ് എന്നറിയപ്പെട്ടിരുന്നു) ഇന്ത്യയിലെ നാഗ്പൂർ ആസ്ഥാനമായി പ്രവർത്തിക്കുന്ന സർക്കാർ ഉടമസ്ഥതയിലുള്ള ഒരു മിനിരത്‌ന മാംഗനീസ് അയിര് ഖനന കമ്പനിയാണ്.
50% വിപണി വിഹിതത്തോടെ, ഇന്ത്യയിലെ ഏറ്റവും വലിയ മാംഗനീസ് അയിര്  നിർമ്മാതാവാണ് എം ഒ ഐ എൽ. മഹാരാഷ്ട്രയിലെയും മധ്യപ്രദേശിലെയും സമീപ ജില്ലകളിലായി 11 ഖനികൾ എം.ഒ.ഐ.എൽ നടത്തുന്നു.
2011-ലെ ഫോർച്യൂൺ ഇന്ത്യ 500 ലിസ്റ്റിൽ, ഇന്ത്യയിലെ 500 മുൻനിര കമ്പനികളിൽ #486-ാം സ്ഥാനവും, മൈൻസ് ആൻഡ് മെറ്റൽസ് സെക്ടറിൽ 9-ാം സ്ഥാനവും ലഭിച്ചു.
2010 ഡിസംബറിൽ ഗവൺമെന്റ് അതിന്റെ 20% ഓഹരികൾ ഐപിഒ വഴി വിറ്റഴിച്ചു.
20%-ൽ, ഇന്ത്യാ ഗവൺമെന്റിന്റെ വിഹിതം 10% ആയിരിക്കും, മഹാരാഷ്ട്ര, മധ്യപ്രദേശ് സർക്കാരുകൾ മൊത്തം ഇക്വിറ്റിയുടെ 5% വീതം വിറ്റഴിക്കും.
എം ഒ ഐ എൽ-ൽ കേന്ദ്ര സർക്കാരിന് 54% ഉം രണ്ട്-സംസ്ഥാന സർക്കാരുകൾക്ക് 11% ഓഹരികളും ഉണ്ട്.
പൊതുജനങ്ങൾക്ക് ഏകദേശം 35% ഓഹരികൾ ഉണ്ട്.
ഓഹരികൾ 2011ൽ 440 രൂപയിൽ ലിസ്‌റ്റ് ചെയ്‌തു, ജൂലൈ 13, ഫെബ്രുവരി 15 തീയതികളിൽ 188 രൂപയിലേക്ക് താഴ്ന്നു, തുടർന്ന് ഇപ്പോൾ 351 രൂപയിൽ തിരിച്ചെത്തി.
2017 സെപ്‌റ്റംബർ 28-ന് കമ്പനി കൈവശം വച്ചിരിക്കുന്ന ഓരോ ഷെയറിനും ഒരു ബോണസ് ഷെയർ നൽകി.
2021 ജനുവരിയിൽ ഏകദേശം 140 രൂപയായിരുന്നു ഓഹരി വില.
എം.ഒ.ഐ.എൽ യഥാർത്ഥത്തിൽ "സെൻട്രൽ പ്രൊവിൻസ് പ്രോസ്പെക്ടിംഗ് സിൻഡിക്കേറ്റ്" ആയി 1896-ൽ മഹാരാഷ്ട്ര, മധ്യപ്രദേശ് മേഖലകളിൽ സ്ഥാപിച്ചു.
പിന്നീട് 1935-ൽ "സെൻട്രൽ പ്രൊവിൻസസ് മാംഗനീസ് അയിര് കമ്പനി ലിമിറ്റഡ് (CPMO)" എന്ന് പുനർനാമകരണം ചെയ്യപ്പെട്ടു.
1962-ൽ സി.പി.എം.ഒ.യിൽ നിന്ന് ഖനന പ്രവർത്തനങ്ങൾ ഇന്ത്യാ ഗവൺമെന്റ് ഏറ്റെടുത്തു.
തുടർന്ന്, ഇന്ത്യാ ഗവൺമെന്റിനും മഹാരാഷ്ട്ര, മധ്യപ്രദേശ് സംസ്ഥാന സർക്കാരുകൾക്കുമിടയിൽ 51% ഓഹരിയുമായി "മാംഗനീസ് ഓർ (ഇന്ത്യ) ലിമിറ്റഡ്" രൂപീകരിച്ചു.
ബാക്കി 49% സിപിഎംഒയിൽ നിലനിർത്തി.
1977-ൽ, ബാക്കിയുള്ള 49% CPMO-യിൽ നിന്ന് ഏറ്റെടുക്കുകയും എം.ഒ.ഐ.എൽ 100% സർക്കാർ ഉടമസ്ഥതയിലുള്ള ഒരു സംരംഭമായി മാറുകയും ചെയ്തു.
ഖനികൾ
എം.ഒ.ഐ.എൽ-ന്റെ പതിനൊന്ന് ഖനികളിൽ എട്ടെണ്ണം ഭൂഗർഭ ഖനികളും (കന്ദ്രി, മുൻസർ, ബെൽഡോംഗ്രി, ഗുംഗാവ്, ചിക്ല, ബാലാഘട്ട്, ഉക്വ ഖനികൾ) മൂന്നെണ്ണം ഓപ്പൺകാസ്റ്റ് ഖനികളുമാണ് (ഡോംഗ്രി ബുസുർഗ്, സീതാപതോരെ, തിരോഡി) .
11 ഖനികളിൽ ഏറ്റവും വലുത് 383 മീറ്റർ ആഴമുള്ള 'ബാലാഘട്ട്' ഖനിയാണ്.
എം.ഒ.ഐ.എൽ അതിന്റെ ഖനികളിൽ നിന്ന് മാംഗനീസ് ഡയോക്സൈഡ് അയിര് കുഴിച്ചെടുക്കുന്നു.
2020ൽ 1.3 ദശലക്ഷം ടണ്ണായിരുന്നു ഉൽപ്പാദനം.
മാംഗനീസ് ലോഹത്തിന്റെയും, ഫെറോ-മാംഗനീസ്, സിലിക്കൺ-മാംഗനീസ് തുടങ്ങിയ അലോയ്കളുടെയും ഉത്പാദനത്തിനായി അയിരിന്റെ വിവിധ ഗ്രേഡുകൾ ഉപയോഗിക്കുന്നു.
ശുദ്ധീകരിച്ച മാംഗനീസ് ഡയോക്സൈഡ് കാലിത്തീറ്റയിലും രാസവളങ്ങളിലും രാസവ്യവസായത്തിലും സപ്ലിമെന്റായി ഉപയോഗിക്കുന്നു.
ഡ്രൈ ബാറ്ററികളിൽ ഉപയോഗിക്കുന്ന 1,000 ടൺ ഇലക്‌ട്രോലൈറ്റിക് ഗ്രേഡ് ഉത്പാദിപ്പിക്കാൻ എം.ഒ.ഐ.എൽ അയിര് ശുദ്ധീകരിക്കുന്നു.
എം.ഒ.ഐ.എൽ അതിന്റെ അയിര് ഉപയോഗിച്ച് 11,000 ടൺ ഫെറോ-മാംഗനീസ് ഉത്പാദിപ്പിക്കുന്നു.
2018-19 ൽ മൊത്തം വിൽപ്പന 16.3 ബില്യൺ ആയിരുന്നു, എന്നാൽ 2019-20 ൽ 12.2 ബില്യൺ മാത്രം.
കാറ്റാടി യന്ത്രങ്ങൾ വഴി 30 മെഗാവാട്ട് വൈദ്യുതിയും എം.ഒ.ഐ.എൽ ഉത്പാദിപ്പിക്കുന്നുണ്ട്.
അവലംബം 1 2 3 4 ↑ ↑ {{ cite web }} :  CS1 maint: bot: original URL status unknown ( link )
എം.കെ. അഴഗിരി ഇംഗ്ലീഷ് വിലാസം https://ml.wikipedia.org/wiki/M.
K._Azhagiri
ഇന്ത്യയിലെ വളം-രാസവസ്തു വകുപ്പുകൾ കൈകാര്യം ചെയ്യുന്ന കേന്ദ്ര മന്ത്രിയാണ് എം.കെ. അഴഗിരി .
1945 ജൂൺ 30 -ന് തമിഴ്നാട്ടിലെ മധുരയിൽ ജനിച്ചു.
തമിഴ്നാട് മുഖ്യമന്ത്രിയായ കരുണാനിധിക്ക് രണ്ടാം ഭാര്യയായ ദയാലു അമ്മാളിലുണ്ടായ മൂത്ത മകനാണ്.
ദ്രാവിഡ മുന്നേറ്റ കഴകം രാഷ്ട്രീയകക്ഷിയിൽ അംഗമാണ്.
പതിനഞ്ചാം ലോകസഭാംഗമായ ഇദ്ദേഹം തമിഴ്നാട്ടിലെ മധുര മണ്ഡലത്തെ പ്രതിനിധീകരിക്കുന്നു.
എം.ഓ.ടി. അയ്യങ്കാർ ഇംഗ്ലീഷ് വിലാസം https://ml.wikipedia.org/wiki/M.
O.T._Ayyankar
ഇന്ത്യ കണ്ട ഏറ്റവും മികച്ച വൈദ്യ കീടശാസ്ത്രഗവേഷകരിൽ  ഒരാളാണ് എം.ഓ.ടി.അയ്യങ്കാർ .
(1895 ഫെബ്രുവരി 06 നു ചെന്നൈയിൽ ജനനം, 1972 സെപ്റ്റംബർ 16  നു ബന്ഗലൂരില് വച്ച്  മരണം).
ചെന്നൈ  ഹിന്ദു ഹൈസ്കൂളിലും ,പ്രസിഡൻസി കോളേജിലും പഠനം പൂർത്തിയാക്കി.
ബംഗാളിലെ  പ്രവർത്തനങ്ങൾ
ബംഗാളിലെ മലമ്പനി ഗവേഷണ സ്ഥാപനത്തിൽ കീടശാസ്ത്രഞ്ജൻ , മലമ്പനി ഗവേഷകൻ എന്നീ നിലകളിൽ കാൽ നൂറ്റാണ്ടോളം പ്രവർത്തിച്ചു.
ഇന്ത്യയിൽ മലമ്പനി വ്യാപിപ്പിക്കുന്ന അനോഫലീസ് കൊതുകുകളുടെ ജൈവനിയന്ത്രണത്തിന്  ഉപയോഗപ്പെടുത്താവുന്ന സീലമോസിസ് ഇനത്തിൽപ്പെട്ട  രണ്ടു  ഫങ്ങസ്സുകളെ  ഇക്കാലത്ത് കണ്ടെത്തിയത്, കൊതുകുകളുടെ ജൈവ നിയന്ത്രണത്തിന് അദ്ദേഹം  നൽകിവന്ന പ്രാധാന്യം വ്യക്തമാക്കുന്നു, മന്തിനെതിരെ തിരുവിതാംകൂറിൽ
തിരുവിതാംകൂറിലെ ഒരു പ്രധാന ആരോഗ്യ   പ്രശ്നമായ മന്ത് രോഗം പരിഹരിക്കുന്നതിലെക്കായി, രാജാവിന്റെ ക്ഷണം  അനുസരിച്ച്, 1931 ഒക്ടോബർ 14നു തിരുവനന്തപുരത്ത്, സംസ്ഥാന കീടശാസ്ത്രജ്നായി  ജോലിയിൽ പ്രവേശിച്ചു.
1931  മുതൽ  നാല് വർഷം, തെക്കൻ  തിരുവിതാംകൂറിലെ അഗസ്തീശ്വരം താലൂക്കിൽ  തുടങ്ങി വടക്ക് പറവൂർ താലൂക്ക് വരെ മന്ത് രോഗ വ്യാപനത്തെക്കുറിച്ചു പഠനം  നടത്തിയത്  "എപിടെമിഒലോജി   ഓഫ്  ഫയിലാരിയസിസ്  ഇൻ  ട്രാവൻകൂർ  " എന്ന  പേരിൽ  പ്രസിദ്ധീകരിക്കുകയും, ചെയ്തു .
അതോടൊപ്പം, മന്ത് രോഗത്തിന്റെ സിരാകേന്ദ്രമായ  ചേർത്തല താലൂക്കിലെ പട്ടണക്കാട് 1933ല് അയ്യങ്കാർ സ്ഥാപിച്ച മന്ത് രോഗ പഠന-നിയന്ത്രണ പ്രവർത്തനങ്ങൾ, മന്തുരോഗ നിയന്ത്രണ പ്രവർത്തനങ്ങൾക്ക്  ലോക മാതൃക ആയി ഇന്നും  തുടരുന്നു .
തിരുവിതാംകൂറിലെ, മന്ത് രോഗത്തിന് കാരണമാകുന്ന വൂച്ചരറിയ ബാന്ക്രോഫ്റ്റി (Wucheraria  bancrofti ), ബ്രുഗിയ മലയി (Brugia  malayi ) വിരകളെക്കുറിച്ച്  അയ്യങ്കാർ നടത്തിയ ഗവേഷണ ഫലങ്ങൾ,  1938 ല്    ദില്ലിയിലെ  ഇന്ത്യൻ കൌൺസിൽ ഓഫ് മെഡിക്കൽ റിസർച്ച് പ്രസിദ്ധീകരിച്ചു.
റൊമാനോ മേർമിസ് അയ്യങ്കാരി (Romano mermis  ayyankar )  എന്ന ഒരിനം മേർമിസ് വിരകൾക്കും, ക്യുലുക്സ് അയ്യംകാരി (Culex  ayyankari) എന്ന ഒരിനം കൊതുകിനും അദ്ദേഹത്തിന്റെ ബഹുമാനാർഥം പേരിട്ടിട്ടുണ്ട്  .
അന്തർദേശീയ പ്രശസ്തി
മന്ത്, മലമ്പനി തുടങ്ങിയ കൊതുകുജന്യ രോഗങ്ങൾ ഉൾപ്പെടെ, മെഡിക്കൽ എന്റൊമോളജിയിൽ നൂറിൽക്കൂടുതൽ  പ്രബന്ധങ്ങൾ,ദേശീയ രാജ്യാന്തര ജേണലുകളിൽ  അയ്യങ്കാരുടെതായുണ്ട്.
" കറുത്ത പനി " എന്ന കല അസർ (Kala-azar )  പരത്തുന്ന  മണലീച്ച (Sand  fly), ഗുനിയ വിര രോഗം(Guinea  worm  disease ) പരത്തുന്ന സ്യ്ക്ലോപ്സ് (Cyclops ) എന്ന ചെറിയ   ജല പ്രാണിയെക്കുറിച്ചും ഗവേഷണം നടത്തി.
1950കളിൽ, അന്ന് ബ്രിട്ടിഷ് കോളനി ആയിരുന്ന മാല ദ്വീപുകളിൽ  മന്ത് രോഗത്തെക്കുറിച്ചുള്ള പഠനത്തിനായി  ലോകാരോഗ്യ   സംഘടന  അയച്ചത്  അദ്ദേഹത്തെയാണ്.
കൊതുകിനെ സ്നേഹിച്ച്, മന്തിനെ  തുരത്തിയ ഒരു മനുഷ്യ സ്നേഹിയായി   അദ്ദേഹം എന്നും ഓർമിക്കപ്പെടും അവലംബം Based on the feature written by Dr.R. Rajendran, Scientist of the National Institute of Communicable Diseases, Delhi, Published in the " Padippura " of Malayalamanorama Daily, dated 2010 November 10.
എം.കെ. കനിമൊഴി ഇംഗ്ലീഷ് വിലാസം https://ml.wikipedia.org/wiki/M.
_Kanimozhi
രാജ്യസഭാ എം.പിയും, ഡി.എം.കെ. നേതാവും, തമിഴ്‌നാട് മുൻ മുഖ്യമന്ത്രി എം. കരുണാനിധിയുടെ മകളുമാണ് എം.കെ. കനിമൊഴി .
കൂടാതെ അറിയപ്പെടുന്ന ഒരു പത്രപ്രവർത്തകയും ഒരു കവയിത്രിയുമാണ് .
2ജി സ്പെക്ട്രം കേസിൽ പ്രതി ചേർക്കപ്പെട്ട് 2011 മേയ് 6 - ന് കനിമൊഴി ഡൽഹിയിലെ പ്രത്യേക സി.ബി.ഐ. കോടതിയിൽ ഹാജരായി .
സി.ബി.ഐ സമർപ്പിച്ച രണ്ടാമത് കുറ്റപത്രത്തിലാണ് കനിമൊഴി പ്രതിചേർക്കപ്പെട്ടത്.
2ജി സ്‌പെക്ട്രം അനുവദിക്കുന്നതുമായി ബന്ധപ്പെട്ട് ഡി.ബി. റിയൽറ്റി എന്ന സ്ഥാപനത്തിൽ നിന്ന് കലൈഞ്ജർ ടി.വി. 200 കോടി രൂപ കൈക്കൂലി വാങ്ങിയെന്നാണ് കേസ്.
കനിമൊഴി നൽകിയ ജാമ്യാപേക്ഷ കോടതി തള്ളിയതിനാൽ  മേയ് 20 - ന് കനിമൊഴിയെ റിമാൻഡ് ചെയ്ത് തിഹാർ ജയിലിലാക്കി .
കേസിൽ കനിമൊഴിയുടെ പങ്ക് വ്യക്തമാണെന്ന് കോടതി അറിയിച്ചു.
എം.കെ. കുഞ്ഞോൽ
പത്മശ്രീ പുരസ്കാരം ലഭിച്ച മലയാളി സാമൂഹ്യപ്രവർത്തകനാണ് എം.കെ. കുഞ്ഞോൽ (ജനനം :8 മേയ് 1937).
ദീർഘകാലമായി ഹരിജനോദ്ധാരണത്തിനും സാമൂഹ്യനീതിക്കും ക്ഷേത്രവിമോചനത്തിനുമായി പ്രവർത്തിക്കുന്നു.
പെരുമ്പാവൂരിന് സമീപം കോട്ടപ്പടിയിൽ കുറുമ്പന്റെയും വള്ളോത്തിയുടെയും മകനായി ജനിച്ചു.
മുടക്കിരായി സെന്റ് റീത്ത എൽപി സ്‌കൂളിലും, കുറുപ്പംപടിയിലെ മലയാളം സ്‌കൂളിലും, തുടർന്ന് പെരുമ്പാവൂർ ആശ്രാമം ഹൈസ്‌കൂളിലുമായിരുന്നു പഠനം.
ആഗമാനന്ദ സ്വാമികളുടെ നിർദ്ദേശത്തെതുടർന്ന് കുഞ്ഞോൽ ശ്രീശങ്കരാ കോളേജിൽ ഇന്റർമീഡിയറ്റിന് ചേർന്നു.
തുടർന്ന് എറണാകുളം മഹാരാജാസ് കോളേജിൽ ചേർന്നു.
കോഴിക്കോട് മെഡിസിന് കുറച്ചുകാലം പഠിച്ചെങ്കിലും പൂർത്തിയാക്കിയില്ല.
എറണാകുളം ജില്ലയിലെ പെരുമ്പാവൂർ കേന്ദ്രീകരിച്ച് കേരള സ്റ്റേറ്റ് ഹരിജൻ സമാജത്തിന് രൂപം നൽകി.
1963-ൽ മലാബാർ ഹരിജൻ സമാജവും കേരളാ ഹരിജൻ സമാജവും തമ്മിൽ ലയിച്ചു.
അടിയന്തരാവസ്ഥക്കെതിരെ ജയപ്രകാശ് നാരായണന്റെ നേതൃത്വത്തിൽ നടത്തിയ പ്രക്ഷോഭത്തിന് കേരളത്തിൽ നിന്ന് ആദ്യമായി പിന്തുണയറിയിച്ചത് ഹരിജൻ സമാജമായിരുന്നു.
1978-ലാണ് സംഘ പരിവാർ പ്രസ്ഥാനങ്ങളുമായി കുഞ്ഞോൽ ബന്ധപ്പെടുന്നത്.
ജനതാ പാർട്ടി സർക്കാർ കേന്ദ്രം ഭരിക്കുന്ന സമയത്ത് മതപരിവർത്തനത്തിനെതിരായ ബില്ലിനെ സ്വാഗതം ചെയ്ത് കുഞ്ഞോൽ രംഗത്തെത്തി.
1982-ലെ വിശാലഹിന്ദു സമ്മേളനത്തോടെ സംഘപരിവാർ പ്രസ്ഥാനങ്ങളുമായി ചേർന്നു പ്രവർത്തിക്കാൻ ആരംഭിച്ചു.
കോതമംഗലം പെരുമണ്ണുരിലെ കാർത്ത്യായനിയാണ് ഭാര്യ.
ആറുമക്കളുണ്ട്.
പുരസ്കാരങ്ങൾ പത്മശ്രീ അംബേദ്ക‍ർ പുരസ്കാരം- ഈ പുരസ്കാരം നേടുന്ന ആദ്യ വ്യക്തി അവലംബം ↑ https://pib.gov.in/newsite/PrintRelease.aspx?relid=197647 ↑ https://padmaawards.gov.in/PDFS/2020AwardeesList.pdf ↑
എം.ഒ.പി. അയ്യങ്കാർ ഇംഗ്ലീഷ് വിലാസം https://ml.wikipedia.org/wiki/M.
ഇന്ത്യയിലെ  പ്രഗല്ഭനായ വൈദ്യശാസ്ത്ര ഗവേഷകനായിരുന്നു എം.ഒ.പി. അയ്യങ്കാർ (ജനനം : 6 ഫെബ്രുവരി 1895 ).
ഏകദേശം 80 വർഷം മുൻപു തിരുവിതംകൂറിൽ മന്ത് രോഗം പ്രധാന ആരോഗ്യ പ്രശ്നമായിരുന്നു.
അതിനു പരിഹാരമായി ശ്രീ ചിത്തിര തിരുനാൾ മഹാരാജാവ് ഇദ്ദേഹത്തിനേയാണു ക്ഷണിച്ചത്.
തിരുവിതാംകൂറിന്റെ വിവിധ ഭാഗങ്ങളിൽ അയ്യങ്കാർ മന്ത് രോഗ നിയന്ത്രണത്തിനായി അക്ഷീണം പരിശ്രമിച്ചു.
സുഹൃത്തുക്കളും ബന്ധുക്കളും സ്നേഹത്തോടെ 'തിന്നാനി' എന്നു  വിളിച്ചിരുന്ന എം.ഒ.റ്റി.
അയ്യങ്കാർ 1895 ഫെബ്രുവരി 6 ന് ചെന്നൈയിൽ ജനിചി​‍ൂ.
മദ്രാസിലെ ഹിന്ദു ഹൈസ്കുളിലും പ്രസിഡൻസി കോളേജിലും പഠനം പൂർത്തീയാക്കി.
എം.ഒ.റ്റി.
അയ്യങ്കാർ മെഡിക്കൽ എന്റമോളജിസ്റ്റ് എന്ന നിലയിലും പ്രശസ്തനായി.
കൊതുകുകളെക്കുരിച് പഠിക്കുന്നതിനും പ്രമുഖ്യം നല്കി.
സസ്യശാസ്ത്രത്തിലും താല്പര്യമുണ്ടായിരുന്നു.
രണ്ട് ഇനത്തിൽ-പ്പെട്ട കരിംകുവളത്തിന്റെ ദ്വിരൂപ പുഷ്പങ്ങളുടെ പ്രത്യേകതയും  പ്രാണികൾ മുഖേന ഇവയിൽ നടക്കുന്ന പരാഗണവും സംബന്ധിച്ച പഠനം ഇന്നും സസ്യശാസ്ത്രഞ്ജർക്കു കൗതുകവും ജ്ഞ്ജാസ ജനിപ്പിക്കുന്നവയുമാൺ.
1931 ഒക്ടോബർ 14നു തിരുവിതംകൂറിൽ മെഡിക്കൽ എന്റമോളജിസ്റ്റായി ജോലിയിൽ പ്രവേശിച്ച അദ്ദേഹം പല പരിമിതികളും ഉണ്ടായിട്ടും അവയൊക്കെ മറികടന്ന് തിരുവനന്തപുരത്ത് മെഡിക്കൽ എന്റമോളജി പഠനങ്ങൾക്കു തുടക്കമിട്ടു.
മന്ത് രോഗത്തിന്റെ സിരാകേന്ദ്രമെന്ന് അറിയപ്പെട്ടിരുന്ന ചേർത്തല താലൂക്കിലെ പട്ടണക്കാട് പ്രദേശത്ത് 1933 നവംബറിൽ അയ്യങ്കാർ ആരംഭിച്ച മന്ത് രോഗ നിർമാർജ്ജന പ്രക്രിയ,  ഇന്നും മാതൃകയായി തുടരുന്നു.
1933ൽ ‘ഫൈലേറിയ കണ്ട്രൊൾ വർക്ക്സ്’എന്ന പേരിൽ  ചേർത്തലയിൽ മന്ത് രോഗ നിയന്ത്രണം ലക്ഷ്യമാക്കി സ്ഥാപനം തുടങ്ങാൻ നിമിത്തമായത് അയ്യങ്കാറുടെ പഠനഫലങ്ങളാണ്.
1931 മുതൽ 1934 വരെ തിരുവിതംകൂറിൽ തെക്ക് അഗസ്തീശ്വരം താലൂക്ക് മുതൽ വടക്ക് പറവൂർ താലൂക്ക് വരെ മന്ത് രോഗ വ്യാപനം സംബന്ധിച്ച ഡോ. അയ്യങ്കാർ നടത്തിയ പഠനം ‘എപ്പിഡിമിയൊളജി ഓഫ് ഫൈലേറിയാസിസ് ഇൻ ട്രാവൻകൂർ’ എന്ന പേരിൽ പ്രസിദ്ധീകരിചിട്ടുണ്ട്.
ബംഗാൾ മലേറിയ റിസർച്ച് ലബോറട്ടറിയിൽ എന്റമോളജിസ്റ്റ്, മലേറിയ ഓഫീസർ എന്നീ നിലകളിൽ പ്രവർത്തിച്ച  അയ്യങ്കാർ മൂന്ന് ദശാബ്ദം ബംഗാളിലായിരുന്നു.
ഇന്ത്യയിൽ മലമ്പനി വ്യാപിക്കാൻ പോന്ന അനോഫിലസ് കൊതുകുകളുടെ നിയന്ത്രണത്തിന്നു ഉപയോഗിക്കാവുന്ന സീലമോമൈസിസ് ഗ്രൂപ്പിലെ രണ്ടു ഫംഗസുകളെ അദ്ദേഹം തന്നെ കണ്ടെത്തി വിവരിച്ചിടുള്ളത്  കൊതുകുകളുടെ ജൈവ നിയന്ത്രനത്തിനു അദ്ദേഹം നല്കി വന്ന പ്രാധാന്യം വ്യക്തമാക്കുന്നു.
‘റൊമാനോ മെർമിസ് അയ്യങ്കാരി’എന്ന ഒരിനം മെർമിത്തിസ് വിരയ്ക്കും ‘ക്യുലക്സ് അയ്യങ്കാരി’എന്ന ഒരിനം കൊതുകിനും അദ്ദേഹത്തിന്റെ ബഹുമാനാർഥം പേരിട്ടിട്ടുണ്ട്.
മന്ത്,മലമ്പനി തുടങ്ങിയ കൊതുകുജന്യ രോഗങ്ങൾ ഉൾപ്പെടെ മെഡിക്കൽ എന്റമോളജിയിൽ ഏകദേശം 101 പ്രബന്ധങ്ങൾ ദേശീയ,രാജ്യാന്തര ജേണലുകളിൽ അയ്യങ്കാരുടേതായുണ്ട്.
‘കറുത്തപനി’എന്നറിയപ്പെടുന്ന‘ കാലാ അസാർ ’പരത്തുന്ന‘മണലീച്ച’ ‘സാൻഡ് ഫ്ളൈ’യെപ്പറ്റിയും ഗിനിപ്പുഴുവിന്റെ വ്യാപനത്തിനിടയാക്കുന്ന ‘ സൈക്ലോപ്സ് ’എന്ന ജലപ്രണിയെ സംബന്ധിച്ചും ഡോ. അയ്യങ്കാർ പഠനം നടത്തി.1950കളിൽ മാലിദ്വീപുകളിലെ മന്ത് രോഗത്തേക്കുരിച്ച് പഠനം നടത്തി റിപ്പോർട്ട് നല്കൻ ലോകാരോഗ്യസംഘടന നിയോഗിച്ചത് അയ്യങ്കാരെയാണു .
ഡോ.കെ.ഐ. മാത്യു, എം.എ.യു. മേനോൻ എന്നിവർ സാങ്കേതിക സഹായികളായി അദ്ദേഹത്തേ പിന്തുടർന്നു.
വീട്ടിലും അദ്ദേഹത്തിനു ലബോറട്ടറി ഉണ്ടായിരുന്നു.
വലിയ തടിമേശ,അതിനു മുകളിൽ പഴയ കറുത്ത ഒരു മൈക്രോസ്കോപ്പ്,ഗ്ലാസ് സ്ലൈഡുകൾ,ടെസ്റ്റ് ട്യുബുകൾ,കൊതുകിനെ കീറിമുറിച്ച് പരിശോധിക്കനുള്ള ചെറിയ നീഡിൽ തുടങ്ങിയ സാമഗ്രികൾ,വിവിധതരം മണം ഒഴുകിയെത്തുന്ന പ്രിസെർവേറ്റീവ് ഉൾക്കൊള്ളുന്ന ചെറു കുപ്പികൾ,പാവക്കിടക്ക പോലെ തോന്നുന്ന കൊതുകുവല കൊണ്ടുള്ള ഒരു ചെറുകൂട്....
ഇതൊക്കെയായിരുന്നു ആ ലാബിൽ.
അവിടെ മണിക്കുറുകളോളം  മൈക്രോസ്കോപ്പിൽ കുനിഞ്ഞിരുന്നുള്ള നിരീക്ഷണം.
പഠനവും പരീക്ഷണങ്ങളുമായിരുന്നു അയ്യങ്കാരുടെ ജീവിതം.
↑ Article in Malayala Manorama Newspaper about M.O.T.Iyengar;written by Dr.R.Rajendran
കഞ്ഞിവെള്ളം ഇംഗ്ലീഷ് വിലാസം https://ml.wikipedia.org/wiki/Rice_water
അരി വെന്തു കിട്ടുന്ന വെള്ളം.
പൊതുവെ വെള്ള നിറത്തിലാണ് കഞ്ഞി വെള്ളം ഉണ്ടാകുക.
ഊറിക്കൂടിയാൽ അതിൽ പാട കാണാറുണ്ട്.
കഞ്ഞി വെള്ളം പഴകിയാൽ കാടി എന്നു പറയും.
കഞ്ഞി വെള്ളത്തിൽ ധാരാളം ഗ്ലൂക്കോസ് അടങ്ങിയിരിക്കുന്നു.
ക്ഷീണം മാറാൻ ചൂടുള്ള കഞ്ഞി വെള്ളം ധാരാളം കുടിക്കുന്ന ശീലം മലയാളിക്ക് ഒരു കാലത്ത് ഉണ്ടായിരുന്നു.
പഞ്ഞ മാസങ്ങളീൽ കഞ്ഞി വെള്ളം മാത്രമായിരുന്നു പല ആളുകളുടെയും ഭക്ഷണം.
കടം കൊണ്ട വാക്ക് ഇംഗ്ലീഷ് വിലാസം https://ml.wikipedia.org/wiki/Loanword ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 സെപ്റ്റംബർ മുതൽ തുടരുന്നു.
Tofu is an English loanword from Japanese , where it is a loanword from Mandarin .
ദാതാവായ ഒരു ഭാഷയിൽ നിന്നും സ്വീകരിക്കുന്ന വാക്കിൽ യാതൊരുമാറ്റവും വരുത്താതെ അതെ പടി സ്വീകർത്താവായ ഭാഷ അതെ അർഥത്തിൽ ഉപയോഗിക്കുന്നതിനെ ലോൺ വേർഡ്‌ അഥവാ കടം കൊണ്ട വാക്ക് എന്ന് പറയുന്നു.
കഞ്ഞിവെള്ളക്കെണി
സസ്യങ്ങളെ ആക്രമിയ്ക്കുന്ന കായീച്ചകൾക്കെതിരേ ഫലപ്രദമായ സംവിധാനമാണ് കഞ്ഞിവെള്ളക്കെണി .
ഒരു ചിരട്ടയിൽ കാൽ ഭാഗത്തോളം കഞ്ഞിവെള്ളം എടുക്കുക.
കഞ്ഞിവെള്ളം തണുത്തതായിരിയ്ക്കണം.
ഇതിലേയ്ക്ക് 10 ഗ്രാം ശർക്കരയും അരഗ്രാം കീടനാശിനിത്തരികളുമിട്ട് നന്നായി ഇളക്കുക.
കായീച്ചകളുടെ ശല്യം അനുഭവപ്പെടുന്ന സ്ഥലത്ത് ഇതു നിക്ഷേപിയ്ക്കുക.
കഞ്ഞിപ്പാടം
ആലപ്പുഴ ജില്ലയിലെ അമ്പലപ്പുഴ താലൂക്കിലെ ഒരു ചെറിയ കർഷിക ഗ്രാമമാണ്‌ കഞ്ഞിപ്പാടം (Kanjippadom) .
പമ്പാനദിയുടെ (പൂക്കൈതയാറെന്നു പ്രാദേശിക വിളിപ്പേര്) പടിഞ്ഞാറെ തീരം.
നാഷണൽ ഹൈവേയിൽനിന്ന് 4 കിലോമീറ്റർ കിഴക്ക്.
Country India / ഇന്ത്യ State Kerala / കേരളം District Alappuzha / ആലപ്പുഴ Taluk Ambalappuzha / അമ്പലപ്പുഴ Post Code 688005
കേരള വിനോദ സഞ്ചാര ഭൂപടത്തിൽ വ്യക്തമായ സ്ഥാനമാണ് ഈ ഗ്രാമത്തിനുള്ളത്.
ആലപ്പുഴയുടെ ആകർഷണമായ ഹൗസ് ബോട്ടുകളുടെ ഒരു പ്രധാന രാത്രി കാല തങ്ങൽ സങ്കേതമാണ് കഞ്ഞിപ്പാടം.
ഇതിനായി വളരെ മനോഹരമായ ഹൗസ് ബോട്ട് ടെർമിനലാണ് കഞ്ഞിപ്പാടം തൈക്കൂട്ടം നിരത്തിനടുത്തായി കേരള ടൂറിസം വിഭാഗം ഒരുക്കിയിരിക്കുന്നത്.
1794 - ൽ മാർത്താണ്ഡവർമ്മ അധികാരം പിടിച്ചടക്കുന്നതുവരെ അമ്പലപ്പുഴ ആസ്ഥാനമായുള്ള ചെമ്പകശ്ശേരി രാജകുടുംബത്തിൻ കീഴിൽ ആയിരുന്നു ഈ പ്രദേശം.
രാജകുടുംബവുമായി വലിയ ബന്ധമാണീ നാടിനുണ്ടായിരുന്നത്.
ചെമ്പകശ്ശേരിയ്ക്കാവശ്യമായ അരി ഈ നാട്ടിൽ നിന്നാണ് നൽകി പോന്നിരുന്നത്.
അതിൽ നിന്നാണ് 'കഞ്ഞിപ്പാടം' എന്ന പേരു ലഭിച്ചത്.
രാജാവിന്റെ നെല്ലറ എന്നതിലുപരി രാജാവിനെ സൈനികമായി സഹായിയ്ക്കുന്നതിലും ഈ നാട്  മുന്നിട്ടു നിന്നിരുന്നു.
അരീപ്പുറത്ത് കളരി കാവ് അതിന്റെ സ്മരണാർത്ഥം ഇന്നും നിലനിൽക്കുന്നു.1794-ൽ മാർത്താണ്ഡവർമ്മയും ചെമ്പകശ്ശേരി രാജാവും തമ്മിൽ ഉണ്ടായ യുദ്ധത്തിൽ വീരചരമം വരിച്ച ചെമ്പകശ്ശേരി പടത്തലവൻ ചേന്നിക്കുറുപ്പാശാൻ്റെ പ്രധാന കളരിത്തറയായിരുന്നു അരീപ്പുറത്ത് കളരി കാവ്.
ഇന്ന് ചേന്നിക്കുറുപ്പാശാൻ സ്മാരക കളരി കാവ് എന്നറിയപ്പെടുന്ന കാവ് ഒരു പൈതൃക സ്വത്തായി സംരക്ഷിച്ചു പോരുന്നു.
അയൽക്കൂട്ടവും കഞ്ഞിപ്പാടവും
കേരളത്തിലെ അറിയപ്പെടുന്ന സാമൂഹിക പ്രവർത്തകനും ഗാന്ധിയനും അയൽക്കൂട്ട പ്രസ്ഥാനത്തിന്റെ ഉപജ്ഞാതാവുമായിരുന്ന ഡി. പങ്കജാക്ഷക്കുറുപ്പിന്റെ ജന്മദേശം കൂടിയാണ് ഈ ഗ്രാമം.1976-ലാണ് അയൽകൂട്ടം എന്ന കൂട്ടായ്മയ്ക്ക് അദ്ദേഹം തുടക്കമിടുന്നത്.
തന്റെ ജന്മപ്രദേശമായ ആലപ്പുഴ ജില്ലയിലെ കഞ്ഞിപ്പാടത്ത്‌ അദ്ദേഹം അതിന്റെ പ്രായോഗിക പ്രവർത്തനങ്ങളിൽ സജീവമായി.
പരിസരത്തുള്ള 15 വീടുകളുടെ കൂട്ടായ്മയായാണ് അയൽക്കൂട്ടം എന്ന പ്രസ്ഥാനം തുടങ്ങിയത്.
കഞ്ഞിപ്പാടം എൽ പി എസ്
കഞ്ഞിപ്പാടത്തെ ആദ്യാക്ഷരം കുറിപ്പിച്ച പള്ളിക്കൂടമാണിത്.
നിലവിൽ അഞ്ചാം തരം വരെയാണ് ഉള്ളത്.
കഞ്ഞിപ്പാടം പാലം
പൂകൈതയാറിനു കുറുകെ കഞ്ഞിപ്പാടത്തെയും കുട്ടനാടിനെയും ബന്ധിപ്പിക്കുന്ന പാലം വളരെ മനോഹരമായ കാഴ്ചയാണ് നൽകുന്നത്.
വട്ടപ്പായിത്ര ക്ഷേത്രം
‌ കാട്ടുകോണം അമ്പലക്കടവ് പാട ശേഖരങ്ങൾക്കു നടുവിലായി വട്ടപ്പായിത്ര ക്ഷേത്രം.
കിഴക്കും പടിഞ്ഞാറും മഹാ തപസ്യരെ പോലെ ഉയർന്നു നിൽക്കുന്ന രണ്ട് ആൽ മരങ്ങൾ.
ഭദ്രകാളി നടയിൽ തൂക്കനാം കുരുവികൾ കൂടു കൂട്ടിയ ഭീമാകാരനായ ഒരു കരിമ്പന.
എല്ലാറ്റിനോടും ചേർന്ന് ഒരു കുളപ്പുരയും പടിക്കെട്ടുകളും .
പടിക്കെട്ടുകളിറങ്ങിയാൽ പരൽ മീനുകൾ സമൃദ്ധമായ ക്ഷേത്രകുളം .
തുഞ്ചത്തെഴുത്തച്ഛനും കുഞ്ചൻനമ്പ്യാരും തൊഴുത് വിശ്രമിച്ച കളിത്തട്ട് (ഇരുപത്തൊന്നാം നൂറ്റാണ്ടിന്റെ തുടക്കംവരെ കൊല്ലംതോറും ഓല കെട്ടി മേഞ്ഞിരുന്നു. ഇന്ന് ഓടിട്ട് പരിഷ്കരിച്ചു).
നാലമ്പലത്തിനകത്തു ദുർഗ്ഗ ദേവിയാണ് പ്രതിഷ്ഠ.
എല്ലാം കൂടി ശാന്തമായൊരന്തരീക്ഷം.
വട്ടപ്പായിത്ര കൃഷ്ണപ്പണിക്കർ കൊല്ലവർഷം 1088-ൽ ക്ഷേത്രം പുതുക്കിപ്പണിതു.
വിഷു മഹോത്സവവുമായി ബന്ധപെട്ടു നടത്തപ്പെടുന്ന 'കുലവാഴ വരവ്' മത സൗഹാർദത്തിന്റെ ഉത്തമ ഉദാഹരണമാണ്.
‌ കൂറ്റുവേലിൽ ശങ്കരനാരയണ ക്ഷേത്രം
മുൻപ് ശിവക്ഷേത്രമായി അറിയപ്പെട്ടിരുന്ന ക്ഷേത്രം, പിന്നീട് ശിവ - വൈഷ്ണവ സങ്കൽപ്പത്തോടു കൂടി പുനർപ്രതിഷ്ഠ നടത്തി ശങ്കരനാരായണ ക്ഷേത്രമായി പുനർനാമകരണം ചെയ്യപ്പെട്ടു.
ചെറുവള്ളിത്തറ ക്ഷേത്രം
പഴയ ക്ഷേത്രം ഭദ്രകാളി ശ്രീകോവിലോടു കൂടി നവീകരിക്കപ്പെട്ടു.
വ്യാകുലമാതാ ചർച്ച്
കഞ്ഞിപ്പാടത്തെ പ്രധാന ക്രിസ്ത്യൻ ദേവാലയം.
മനോഹരമായ അൾത്തരയോടു കൂടിയ ഒരു ദേവലയമാണിത്.
കഞ്ഞിപ്പാടം മുസ്ലിം ജമാഅത്
കഞ്ഞിപ്പാടം അമ്പലപ്പുഴറോഡിൽ സ്ഥിതിചെയ്യുന്ന മുസ്ലിം ദേവാലയം
പാടശേഖരങ്ങൾ
കാട്ടുകോണം, നാലുപാടം, വെട്ടിക്കരി, കോലടിക്കാട്, മൂലേപ്പാടം, പട്ടത്താനം, അമ്പലക്കടവ്.
കടക്കണ്ടൽ ഇംഗ്ലീഷ് വിലാസം https://ml.wikipedia.org/wiki/Lumnitzera
കറുത്ത മാൻഗ്രൂവുകളിൽപ്പെടുന്ന ഒരു ചെറുകണ്ടൽമരമാണ് കടക്കണ്ടൽ .
( ശാസ്ത്രീയനാമം : Lumnitzera racemosa ) .
ഒരു കുറ്റിച്ചെടിയായോ അനുകൂല സാഹചര്യങ്ങളിൽ ഒരു മരമായോ വളരാൻ കഴിയും.
തൊലി ചാര നിറത്തോടെയും ഇലകൾ തണ്ടില്ലാതെ ചില്ലകളിൽ കൂട്ടമായും കാണാം.
പൂക്കൾക്ക് വെളുത്ത നിറമാണ്.
ഏപ്രിൽ-മെയ് മാസങ്ങളിലാണ് പൂക്കാലം.
ജൂൺ-ജൂലൈ മാസങ്ങളിൽ വിത്തുകൽ പാകമാവും.
വിത്തുകൾ കട്ടിയുള്ളതും വിദളങ്ങളുമായി യോജിച്ചു നിൽക്കുന്നവയുമാണ്.
വിതരണം പൂവ്
ഓസ്ട്രേലിയ, തെക്ക്-കിഴക്കൻ ഏഷ്യ, ബംഗ്ലാദേശ്, ഇന്ത്യ,ശ്രീലങ്ക,ആഫ്രിക്കൻ തീരങ്ങൾ ഇവിടങ്ങളിലെല്ലാം ഇവയെ കാണാം .
ആൻഡമാൻ നിക്കോബർ ദ്വീപസമൂഹങ്ങളിൽ സർവസാധാരണമാണ്.
ഇങ്ങനെയാണെങ്കിലും വംശനാശഭീഷണി നേരിടുന്ന ഒരു കണ്ടലിനമാണ് കടക്കണ്ടൽ.
വർധിച്ച നഗരവത്കരണവും,തീരപ്രദേശങ്ങളിലെ നിർമ്മാണ പ്രവർത്തികളും ,1980 കൾക്കു ശേഷം ലോകമാകെ, ഇവയുടെ വിസ്തൃതി ഗണ്യമായി കുറയ്ക്കാൻ ഇടയാക്കിയിട്ടുണ്ട്.
കേരളത്തിൽ, ഒരു കാലത്ത് എറണാകുളം,ആലപ്പുഴ ജില്ലകളിൽ വളർന്നിരുന്ന കടൽ കണ്ടൽ കാടുകൽ ഇല്ലാതായിട്ടുണ്ട്.
അപൂർവമായി മലപ്പുറം ജില്ലയിലും ,തലശ്ശെരി,പയ്യന്നൂർ ഭാഗങ്ങളിലും ഇവ വളരുന്നതായി രേഖകളുണ്ട്.
ദക്ഷിണാഫ്രിക്കയിൽ, സംരക്ഷിത വൃക്ഷങ്ങളിൽ പെടുന്ന മരമാണ് കടക്കണ്ടൽ.
അലർജികൾക്ക് പ്രതിവിധിയായി ആയുർവേദവിധി പ്രകാരം ഉപയോഗിക്കാമെന്നു പറയപ്പെടുന്നു.
തടിയിൽ നിന്നും ടാനിൻ ഉത്പാദിപ്പിക്കാം.
അവലംബം ↑ http://www.efloras.org/florataxon.aspx?flora_id=2 taxon_id=200014740 ↑ പുറത്തേക്കുള്ള കണ്ണികൾ
http://www.iucnredlist.org/details/178846/0
കഞ്ഞിപ്പുര (ഗ്രാമം) kanjipura kanjipura
മലപ്പുറം ജില്ലയിലെ വളാഞ്ചേരി പഞ്ചായത്തിലെ ഒരു ഗ്രാമമാണ് കഞ്ഞിപ്പുര .
N H-17നു അരികിൽ സ്ഥിതി ചെയ്യുന്ന ഈ ഗ്രാമം പഞ്ചായത്തിലെ ഒന്നാം വാർഡ് ആയി അറിയപ്പെടുന്നു.
കഞ്ഞിപ്പുരയിൽ മൂന്നു പള്ളികലും രണ്ടു ഇസ്ലാമിക മദ്രസ്സയും ഒരു ഭൗതിക  മദ്രസ്സയും ഒരു അംഗൻ വാടിയും ഇവിടെ നിലനിൽക്കുന്നു.
കഞ്ഞിപ്പുര ജില്ലാ കോഴി വളർത്തൽ കേന്ദ്രം, അഗ്രികൾച്ചറൽ പാർക്ക് എന്നിവ ഗ്രാമത്തിൽ സ്ഥിതി ചെയ്യുന്നു.
കല്യാണ ഉറു ഇവിടത്തേ ഒരു പ്രതേകത ആയിരുന്നു.
കടംപൂ ഇംഗ്ലീഷ് വിലാസം https://ml.wikipedia.org/wiki/Sigesbeckia_orientalis
നാട്ടുവൈദ്യങ്ങളിൽ കുഷ്ഠം , സിഫിലിസ് , പലതരം ത്വഗ്രോഗങ്ങൾ എന്നിവയ്ക്കു ഔഷധമായി ഉപയോഗിച്ചുപോരുന്ന ഒരു കുറ്റിച്ചെടിയാണ് കടംപൂ .
( ശാസ്ത്രീയനാമം : Sigesbeckia orientalis ) .
ഈ ചെടിയുടെ ശാസ്ത്രീയനാമമായ സീജെൻബെക്കിയ എന്ന പേരു വന്നതിന്റെ പിന്നിലൊരു കഥയുണ്ട്.
കാൾ ലിനേയസ് ചെടികൾക്ക് നാമകരണം ചെയ്യുന്ന രീതിയോട് എതിർപ്പുള്ള ആളായിരുന്ന ജൊവാൻ സീജെൻബെക്ക്.
ആ കാരണത്താൽ അദ്ദേഹം ലിനേയസിനെ കളിയാക്കിയിരുന്നു.
അതിനു പ്രതികാരമായി കാണാനഴകില്ലാത്ത കളയായ കടംപൂവിന് സീജെൻബെക്കിന്റെ പേരു നൽകുകയായിരുന്നു ലിനേയസ്.
അവലംബം പുറത്തേക്കുള്ള കണ്ണികൾ മറ്റ് ഔഷധഗുണങ്ങൾ Archived 2015-09-29 at the Wayback Machine .
http://earthmedicineinstitute.com/more/library/medicinal-plants/siegesbeckia-orientalis വിക്കിസ്പീഷിസിൽ Sigesbeckia orientalis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Sigesbeckia orientalis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കടകോൽ മത്ത് പണ്ടുകാലത്ത് തൈരു കടയാൻ ഉപയോഗിച്ചിരുന്ന ഉപകരണം
തൈര് കടയുവാൻ വേണ്ടി മരം കൊണ്ടുണ്ടാക്കുന്ന ഒരു നാടൻ ഉപകരണമാണ് കടകോൽ അഥവാ മത്ത് .
വായ് വട്ടം കുറവുള്ള ഒരു പാത്രത്തിൽ തൈരു നിറച്ച് ഈ ഉപകരണം കൈകൊണ്ടു കറക്കിയാണ് തൈരു കടയുന്നത്.
വൃത്താകൃതിയിലുള്ള ഒരു മരക്കട്ടയും അതിൽ വെട്ടുകളും നടുവിലായി ഒരു പിടിയും കൂടിയതാണ് ഇതിന്റെ ഘടന.
അപകേന്ദ്രണം എന്ന തത്ത്വത്തിന്റെ അടിസ്ഥാനത്തിലാണ് ഇതിന്റെ പ്രവർത്തനം.
മരംകൊണ്ടുള്ള കടക്കോൽ, ആശാരിമാരാണ് പണ്ട് ഇത് ഉണ്ടാക്കിയിരുന്നതെങ്കിലും ഇപ്പോൾ വിപണിയിൽ  സുലഭമല്ല.
കറിവേപ്പിൻ തടിയിൽ കടഞ്ഞെടുത്ത കടകോൽ ആണ് സാധാരണ ഉപയോഗിച്ചിരുന്നത്.
സമാനമായ സ്റ്റീലിലുള്ള ഉപകരണങ്ങളും ഉണ്ട്.
ഹിന്ദുപുരാണങ്ങളിൽ പരാമർശിക്കപ്പെടുന്ന പാലാഴിമഥനത്തിൽ മന്ദരപർവ്വതത്തെ കടകോലായും വാസുകി എന്ന സർപ്പത്തെ കയറായും ഉപയോഗിച്ചെന്നു് എഴുതപ്പെട്ടിട്ടുണ്ടു്.
അവലംബം ↑ http://www.keralabhooshanam.com/?p=76695%5Bപ്രവർത്തിക്കാത്ത+കണ്ണി%5D മത്ത്-കേരള ഇന്നവേഷൻ ഫൗണ്ടേഷൻ Archived 2016-03-05 at the Wayback Machine .
കടക്
പഞ്ചാബി ഗുരുദ്വാരകൾ അംഗീകരിച്ചിട്ടുള്ള നാനക്ഷി കലണ്ടറിലെ എട്ടാമത്തെ മാസമാണ് കടക്.
ഗ്രിഗോറിയൻ ജൂലിയൻ കലണ്ടറുകളിലെ  ഒക്ടോബർ നവംബർ മാസങ്ങളാണ് ഈ മാസത്തിൽ വരുന്നത്.
ഈമാസത്തെ പ്രധാന സംഭവങ്ങൾ ഒക്ടോബർ ഒക്ടോബർ 15 (1 കടക്) -  കടക് മാസം ആരംഭം ഒക്ടോബർ 20 (6 കടക്) - ഗുരു ഹർ റായി ജി യുടെ ജോടി ജോഡ് ഒക്ടോബർ 20 (6 കടക്) - ശ്രീ ഗുരു ഗ്രന്ഥ് സാഹിബ്  ജി യുടെ ഗുർ ഗാദി ഒക്ടോബർ 20 (6 കടക്) - ഗുരു ഹർ കൃഷൻ  ജി യുടെ ഗുർ ഗാദി ഒക്ടോബർ 21 (7 കടക്) - ഗുരു ഗോബിന്ദ് സിംഗ് ജി യുടെ ജോടി ജോഡ് നവംബർ ദീപാവലി നവംബർ 14 (1 മഖർ) -  കടക് മാസംഅവസാനം മഖർ മാസം ആരംഭം
കുറകാവോ ഇംഗ്ലീഷ് വിലാസം https://ml.wikipedia.org/wiki/Cura%C3%A7ao
തെക്കൻ കരീബിയൻ കടലിൽ വെനസ്വേലൻ തീരത്തിനടുത്തുള്ള ഒരു ദ്വീപാണ് കുറകാവോ ( / ˈ k jʊər ə s aʊ / KEWR -ə-sow ; ഡച്ച് : Curaçao ; പാപിയമെന്റു : Kòrsou ).
കൺട്രി ഓഫ് കുറകാവോ (Country of Curaçao) ( ഡച്ച് : Land Curaçao ; പേപ്പമെന്റോ : Pais Kòrsou ), പ്രധാന ദ്വീപും അടുത്തുള്ള ജനവാസമില്ലാത്ത ഒരു ചെറു ദ്വീപും ( ക്ലേൻ കുറകാവോ "ചെറിയ കുറകാവോ") ഉൾപ്പെടുന്നതാണ്.
ഇത് കിംഗ്ഡം ഓഫ് നെതർലാന്റ്സിന്റെ ഭാഗമായ ഒരു രാജ്യമാണ് .
ജനസംഖ്യ 140,000-ലധികവും വിസ്തീർണ്ണം 444ചതുരശ്ര കിലോമീറ്ററുമാണ്.
വില്ലെംസ്റ്റാഡ് ആണ് തലസ്ഥാനം.
2010 ഒക്റ്റോബർ 10-ന് നെതർലാന്റ്സ് ആന്റില്ലസ് പിരിച്ചുവിടപ്പെടുന്നതിനു മുൻപ് കുറകാവോ നെതർലാന്റ്സ് ആന്റില്ലസിന്റെ അഞ്ച് ദ്വീപ് പ്രദേശങ്ങളുടെ ഭാഗമായി ഭരിക്കപ്പെട്ടിരുന്നു.
(ഡച്ച്: Eilandgebied Curaçao , പാപിയമെന്റു: Teritorio Insular di Kòrsou ).
കുറിപ്പുകൾ ബാഹ്യ അവലംബങ്ങൾ Habitantenan di Kòrsou, sinku siglo di pena i gloria: 1499–1999.
Römer-Kenepa, NC, Gibbes, FE, Skriwanek, MA.
Curaçao: Fundashon Curaçao 500.
Social movements, violence, and change: the May Movement in Curaçao.
WA Anderson, RR Dynes, 1975.
Columbus: Ohio State University Press.
Stemmen uit het Verleden.
Van Buurt, G., Joubert, S., 1994, Curaçao.
Het Patroon van de Oude Curaçaose Samenleving.
Hoetink, H., 1987.
Amsterdam: Emmering.
Dede pikiña ku su bisiña: Papiamentu-Nederlands en de onverwerkt verleden tijd.
van Putte, Florimon.
Zutphen: de Walburg Pers പുറത്തേയ്ക്കുള്ള കണ്ണികൾ Curaçao എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
{{ cite book }} :  CS1 maint: multiple names: authors list ( link ) Gobiernu.cw Official website of the government of Curaçao Curaçao Tourism Board Curaçao general information Archived 2015-02-12 at the Wayback Machine .
Curaçao entry at The World Factbook
12°11′N 69°00′W ﻿ / ﻿ 12.183°N 69.000°W ﻿ / 12.183; -69.000
കുറക്കാവ് ദേവി ക്ഷേത്രം
ആലപ്പുഴ ജില്ലയുടെ തെക്ക് കൃഷ്ണപുരം എന്ന സ്ഥലത്തെ കാപ്പിൽ ഗ്രാമത്തിലാണ് കുറക്കാവ് ദേവീ ക്ഷേത്രം സ്ഥിതി ചെയ്യുന്നത്.
ഇവിടെ ശ്രീ പരമേശ്വരൻ "കിരാതമൂർത്തിയായും" ആദിപരാശക്തിയായ ശ്രീ ഭദ്രകാളി "കുറക്കാവിൽ അമ്മയായും"   ആരാധിക്കപ്പെടുന്നു.